ဦးသိန်းစိန် အစိုးရ

ဦးသိန်းစိန် အစိုးရသည် စစ်အာဏာသိမ်း အစိုးရနောက်ပိုင်း တက်လာသည် နိုင်ငံတော်သမ္မတ ဦးသိန်းစိန်ဦးဆောင်သည့် ပထမဆုံး ရွေးကောက်ခံအစိုးရ ဖြစ်သည်။ ၎င်း အစိုးရအဖွဲ့သည် ၂၀၁၁ ခုနှစ် မတ်လ ၃၀ ရက်နေ့မှ ၂၀၁၆ ခုနှစ် မတ်လ ၃၀ ရက်နေ့အထိ တာဝန်ယူခဲ့သည်။

ခြုံငုံသုံးသပ်ချက် 
ယခင်တပ်မ​တော်အစိုးရ၏ဝန်ကြီးချုပ်ဖြစ်​သော ဦးသိန်းစိန်သမ္မတဖြစ်လာကာ ဒုသမ္မတ၂ဦး ဝန်ကြီး၃၀ဦး ဝန်ကြီးဌာန ၃၅ခုဖြင့်အစိုးရဖွဲ့စည်းခဲ့သည်။အများစုမှာတပ်မတော်မှ ယခင်​ခေါင်း​ဆောင်များဖြစ်သည်။ ကဏ္ဍများစွာတွင်သိသာစွာပြောင်းလဲလာခဲ့ပြီး မြန်မာပြည်၏ ဒီမိုက​ရေစီအစပင်ဖြစ်သည်။ စစ်အစိုးရနောက်ပိုင်း သိသာစွာနိုင်ငံတကာနှင့် ပြန်လည်နီးစပ်ခဲ့သည်။၂၀၁၅ခုနှစ်​​ရွေးကောက်ပွဲတွင်ရှုံးနိမ့်သွားသည့်အတွက် ​ဒီမိုက​ရေစီ​နောက်​ကြောင်းပြန်လှည့်မည်ကိုပြည်သူများစိုးရိမ်ကြ​သော်လည်း ​အနိုင်ရပါတီကို ​ငြိမ်းချမ်းစွာ အာဏာလွှဲခဲ့သည်။

​ခေါင်း​ဆောင်များ

အစိုးရအဖွဲ့

အခြား​သော ဗဟိုရုံးများ

အစိုးရအဖွဲ့ (၂၀၁၁ - ၂၀၁၆)

မူလ အစိုးရအဖွဲ့ (၂၀၁၁ မတ်လ) 
၂၀၁၁ခုနှစ် မတ်လ ၃၀ရက်နေ့တွင် ဦးသိန်းစိန် ခန့်အပ်သောအစိုးရအဖွဲ့ ပြည်ထောင်စုလွှတ်တော်၌ ကျမ်းသစ္စာ ဆိုခဲ့သည်။ ဝန်ကြီးဌာန ၄ ခုဖြစ်သည့် ကာကွယ်ရေး၊ ပြည်ထဲရေး၊ နိုင်ငံခြားရေးနှင့် နယ်စပ်ရေးရာတို့ကို တပ်ချုပ်ကြီး သန်းရွှေ၊ (ဗိုလ်ချုပ်မှူးကြီး)မှ ခန့်အပ်ခဲ့သည်။ သမ္မတရုံးနှင့် စက်မှုဖွံ့ဖြိုးရေးဝန်ကြီးဌာန ကို ဖေဖော်ဝါရီ ၉ ရက်၌ဖွဲ့စည်းခဲ့သည်။

အဓိက ဝန်ကြီးများမှာ ကြံ့ခိုင်ရေးနှင့် ယခင် နအဖ အစိုးရမှ ဗိုလ်ချုပ်များဖြစ်ကာ ၄ ဦးမှာ အရပ်သားဖြစ်သည်။ ၁၂ ယောက်မှာ ယခင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီအစိုးရ (နအဖ) ဝန်ကြီးများဖြစ်ကာ၇ယောက်မှာ ဒုဝန်ကြီးများဖြစ်သည်။ ၃ ယောက်မှာ တပ်မတော် ခေါင်းဆောင်များဖြစ်သည်။

အစိုးရအဖွဲ့ ​ပြောင်းလဲခြင်းများ

၂၀၁၁ခုနှစ်
၂၀၁၁ခုနှစ် ဩဂုတ်လ၁၀ရက်​နေ့တွင် အမှတ် (၁)စက်မှုဝန်ကြီး ဦး​ကျော်စွာခိုင်ကို သမ္မတရုံးဝန်ကြီးအဖြစ် ​ပြောင်းလဲတာဝန်​ပေးခဲ့ကာ အမှတ်(၂) စက်မှုဝန်ကြီးဌာန ပြည်ထောင်စုဝန်ကြီး ဦးစိုးသိန်းအား အမှတ်(၁) စက်မှုဝန်ကြီးဌာန ပြည်ထောင်စုဝန်ကြီး၏ တာဝန်ကိုပါ ပူးတွဲတာဝန်ထမ်း​ဆောင်​စေခဲ့သည်။ဒီဇင်ဘာ ၂ရက်​နေ့တွင် အမှတ် (၁)နှင့် (၂) စက်မှုဝန်ကြီးဌာနတို့ကို ​စက်မှုဝန်ကြီးဌာနအဖြစ်ဖွဲ့စည်းကာ ဦးစိုးသိန်းမှာ ဝန်ကြီးဖြစ်လာသည်။ထို့အပြင် ဦးတင်နိုင်သိန်း၏ ​မွေးမြူ​ရေး၊​ရေးလုပ်ငန်းနှင့်​ကျေးလက်​ဒေသဖွံ့ဖြိုး​ရေးဝန်ကြီးဌာနကို ဦးအုန်းမြင့်မှ ပူးတွဲတာဝန်ယူခဲ့ကာ သမဝါယမဝန်ကြီးဌာနနှင့် ​မွေးမြူ​ရေးနှင့်​ရေလုပ်ငန်းဝန်ကြီးဌာနဝန်ကြီးဖြစ်လာသည်။

အစိုးရအဖွဲ့ အပြောင်းအလဲ (၂၀၁၂–၂၀၁၃) 
၂၀၁၂ ခုနှစ် စက်တင်ဘာ ၄ရက်နေ့တွင် ပြည်ထောင်စုလွှတ်တော်က သမ္မတရုံးဝန်ကြီးဌာန ၆ နေရာအပါအဝင် ဝန်ကြီးဌာန ၃၆ ခုထိခွင့်ပြုခဲ့သည်။ လျှပ်စစ် ၁ ဝန်ကြီး ဦးဇော်မြင့်နှင့် ဆောက်လုပ်ရေးဝန်ကြီး ဦးခင်မောင်မြင့်တို့ကို နုတ်ထွက်ခွင့်ပေးခဲ့သည်။ ဩဂုတ် ၂၈ တွင် ပြည်ထောင်စု စာရင်းစစ်ချုပ် ဦးလွန်းမောင်ကိုပါ နုတ်ထွက်ခွင့်ပေးခဲ့သည်။ သတ္တုတွင်းဝန်ကြီး ဦးသိန်းထိုက်ကို ပြည်ထောင်စု စာရင်းစစ်ချုပ် ခန့်ခဲ့သည်။ ကာကွယ်ရေးဦးစီးချုပ်ရုံးမှ ဝေလွင်မှာ ကာကွယ်ရေးဝန်ကြီး ဖြစ်လာသည်။ ဦးအောင်ကြည်မှာ ပြန်ကြားရေးဝန်ကြီးဖြစ်လာပြီး ဦးကျော်ဆန်းမှာ သမဝါယမ ဝန်ကြီးဖြစ်လာသည်။ လျှပ်စစ် ၁ နှင့် ၂ ကို လျှပ်စစ်စွမ်းအားဝန်ကြီးဌာန အဖြစ် ဖွဲ့စည်းကာ စက်မှုဖွံ့ဖြိုးရေးဝန်ကြီးဌာန ကို ဖျက်သိမ်းခဲ့သည်။ဦး​အောင်ကြည်၏ ​နေရာများအတွက် အလုပ်သမား၊အလုပ်အကိုင်နှင့် လူမှုဖူလုံ​ရေးတွင် ဦး​မောင်မြင့်နှင့် လူမှုဝန်ထမ်းကယ်ဆယ်​ရေးအတွက် ​ဒေါက်တာ​ဒေါ်မြတ်မြတ်အုန်းခင်တို့ကိုခန့်အပ်ခဲ့သည်။​ဒေါ်မြတ်မြတ်အုန်းခင်မှာ ပထမဆုံးအမျိုးသမီးဝန်ကြီးဖြစ်လာသည်။ သိုတယ်/ခရီးဒုဝန်ကြီးဖြစ်​သော ဦး​အေးမြင့်ကြူက ယဉ်​ကျေးမှုဝန်ကြီးဖြစ်လာသည်။ 

၂၀၁၃ ခုနှစ် ဇန်နဝါရီ ၁၆ တွင် ဆက်သွယ်ရေးဝန်ကြီးနှင့် သာသနာရေးဝန်ကြီးတို့ကို နုတ်ထွက်ခွင့်ပေးခဲ့သည်။ ဆက်သွယ်ရေးဝန်ကြီးဦးသိန်းထွန်း မှာ အစိုးရသစ်လက်ထက် အကျင့်ပျက်ခြစားမှုကြောင့် စစ်ဆေးခံရသော ပထမဆုံးဝန်ကြီးဖြစ်လာသည်။ ဧရာဝတီတိုင်းဒေသကြီး လွှတ်တော်ဥက္ကဋ္ဌ ဦးဆန်းဆင့်မှာ သာသနာရေးဝန်ကြီးဖြစ်လာသည်။ လေတပ် ဦးစီးချုပ် ဗိုလ်ချုပ် မြတ်ဟိန်းမှာ ဆက်သွယ်ရေးဝန်ကြီးဖြစ်လာသည်။

အစိုးရပြန်လည်ဖွဲ့စည်းခြင်း(၂၀၁၄) 
၂၀၁၄ ခုနှစ် ဇွန်လ ၁၉ တွင် သာသနာရေးဝန်ကြီး ဦးဆန်းဆင့်မှာ ရာထူးမှ ရပ်နားခံခဲ့ရပြီး တရားစွဲဆိုခံခဲ့ရသည်။ ဒုတိယဝန်ကြီး ဦးစိုးဝင်းမှာ ဝန်ကြီးဖြစ်လာသည်။ ၂၀၁၄ ခုနှစ် ဇူလိုင် ၂၉ တွင် ပြန်ကြားရေးဝန်ကြီးနှင့် ကျန်းမာရေးဝန်ကြီးတို့မှာလည်း ရာထူးမှ ရပ်နားခံခဲ့ရသည်။ ထို့နောက် ဒုဝန်ကြီးများဖြစ်သောဦးရဲထွဋ် နှင့်ဒေါက်တာ သန်းအောင် တို့မှာ ဝန်ကြီးဖြစ်လာသည်။ ပညာ​ရေးဝန်ကြီး ​ဒေါက်တာမြ​အေး ဆုံးပါးပြီး​နောက် ​ဒေါက်တာခင်စန်းရီမှာ ဝန်ကြီးဖြစ်လာသည်။ ထို့​နောက် သိပ္ပံနည်းပညာဝန်ကြီး ​ဒေါက်တာကိုကိုဦးပါဆုံးပါးသွား၍ ဝန်ကြီးဌာန၂ခုကို ပူးတွဲကိုင်ခဲ့ရသည်။

ခေါင်းဆောင်များနှင့် ဝန်ကြီးများ

ထင်ရှားသော လုပ်ဆောင်ချက်များ 

၂၀၁၁
 စက်တင်ဘာ ၃၀(မြစ်ဆုံဆည်)– စက်တင်ဘာ ၃၀ တွင် နိုင်ငံတော် သမ္မတ က ၎င်းတို့အစိုးရလက်ထက်တွင် မြစ်ဆုံ စီမံကိန်းအား ရပ်နားထားမည်ဖြစ်ကြောင်း ပြည်ထောင်စုလွှတ်တော်သို့ သဝဏ်လွှာ ပို့ခဲ့သည်။
 အမေရိကန် နိုင်ငံခြားရေးဝန်ကြီး ဟီလာရီ ကလင်တန် လာရောက်ခြင်း (ဒီဇင်ဘာ ၁) – အမေရိကန် နိုင်ငံခြားရေးဝန်ကြီး ကလင်တန်သည် နေပြည်တော်သို့ လာရောက်ကာ အစိုးရအဖွဲ့ခေါင်းဆောင် ဦးသိန်းစိန်နှင့် တွေ့ဆုံခဲ့သည်။ နှစ် ၅၀ အတွင်း မြန်မာပြည်သို့ အမေရိကန် နိုင်ငံခြားရေးဝန်ကြီး တစ်ဦး ပထမဆုံးလာရောက်ခြင်းဖြစ်သည်။
၂၀၁၂
 မြန်မာနိုင်ငံ ၂၀၁၂ ကြားဖြတ်ရွေးကောက်ပွဲ (ဧပြီ ၁) – ရွေးကောက်ပွဲကော်မရှင်သည် ကြားဖြတ်ရွေးကောက်ပွဲကိုကျင်းပခဲ့ပြီး အတိုက်အခံခေါင်းဆောင် အောင်ဆန်းစုကြည် နှင့် သူ၏ပါတီအား လွှတ်တော် အတွင်းဝင်ရောက်စေနိုင်ခဲ့သည်။
 ကုလ ညီလာခံ၌ မိန့်ခွန်းပြောခြင်း (၂၇ စက်တင်ဘာ)- ဦးသိန်းစိန်သည် ၆၇ ကြိမ်မြောက် ကုလသမဂ္ဂ အထွေထွေညီလာခံတွင် မိန့်ခွန်းပြောခဲ့သည်။ 
 ဘာရက် အိုဘားမား လာရောက်ခြင်း(နိုဝင်ဘာ ၁၉)– အမေရိကန်နိုင်ငံ သမ္မတ ဘာရက်အိုဘားမားသည် ရန်ကုန်သို့ တစ်ရက်ကြာလာရောက်ခဲ့ပြီး ဦးသိန်းစိန်နှင့် ရန်ကုန်တိုင်းဒေသကြီး လွှတ်တော်၌ တွေ့ဆုံခဲ့သည်။ သူသည် မြန်မာနိုင်ငံသို့ လာရောက်သော ပထမ ဆုံး အမေရိကန်သမ္မတ ဖြစ်လာသည်။
၂၀၁၃
 ၂၇ကြိမ်မြောက်အရှေ့တောင်အာရှအားကစားပြိုင်ပွဲ – အစိုးရအဖွဲ့ သည် ၂၇ ကြိမ်မြောက် အရှေ့တောင်အာရှအားကစားပြိုင်ပွဲကို ခမ်းနားစွာကျင်းပခဲ့သည်။ ၎င်းပွဲသည် ၁၉၆၉ ခုနှစ် ပဉ္စမအကြိမ်မြောက် အရှေ့တောင်အာရှ ကျွန်းဆွယ်အားကစားပြိုင်ပွဲ အပြီး ၄၄ နှစ်အကြာမှ ပြန်လည်ကျင်းပခြင်းဖြစ်သည်။ နေပြည်တော်၊ရန်ကုန်၊မန္တလေးနှင့် ငွေဆောင်၌ကျင်းပခဲ့သည်။ ဒီဇင်ဘာလ ၁၁ ရက်နေ့၌ ဖွင့်ပွဲအခမ်းအနားနှင့် ၂၂ ရက်နေ့၌ ပိတ်ပွဲအခမ်းအနား တို့ကို လှပသော မီးပန်းများ၊ အဆင့်မြင့် နည်းပညာများ၊ သုံးဖက်မြင် စတိတ်စင်၊ များပြားလှသော လုပ်အားပေးမောင်မယ်တို့၏ ပုံဖော်မှုများဖြင့် ကြီးကျယ်ခမ်းနားလှပစွာ ကျင်းပခဲ့သည်။ ၎င်းပွဲများသည် မြန်မာ့သမိုင်း၌ အကြီးကျယ်ဆုံးသောပွဲများ ဖြစ်သည်။
၂၀၁၄
 ၇ ကြိမ်မြောက် အာဆီယံမသန်စွမ်း  အားကစားပြိုင်ပွဲ– ၂၀၁၄ခုနှစ် အာဆီယံ ပါရာဂိမ်းစ်ကို ၂၇ ကြိမ်မြောက်ဆီးဂိမ်းစ် အပြီး ဇန်နဝါရီလ ၁၄ ရက်မှ ၂၀ ရက်အထိကျင်းပခဲ့သည်။
 ၉ ကြိမ်မြောက် အရှေ့အာရှနိုင်ငံများ အစည်းအဝေး (၉~၁၃ နိုဝင်ဘာ) – အစိုးရအဖွဲ့သည် ၉ကြိမ်မြောက် အရှေ့အာရှနိုင်ငံများ အစည်းအဝေးကို လက်ခံကျင်းပခဲ့သည်။
 အာဆီယံဥက္ကဋ္ဌနှင့် အစည်းအဝေးများ – အစိုးရအဖွဲ့ခေါင်းဆောင် ဦးသိန်းစိန်သည် ၂၄ ကြိမ်(၄~၅ မေ)နှင့် ၂၅ ကြိမ်မြောက် (၁၂~၁၃ နိုဝင်ဘာ) အာဆီယံ ထိပ်သီးအစည်းအဝေးပွဲကို ဥက္ကဋ္ဌအဖြစ် လက်ခံကျင်းပခဲ့သည်။ အာဆီယံခေါင်းဆောင်များသည် အာဆီယံ အသိုက်အဝန်း(၂၀၁၅) အကြို နေပြည်တော်ကြေညာချက်ကို ထုတ်ပြန်ခဲ့ကြသည်။
၂၀၁၅
 ဗိုလ်ရှုသဘင် (ဇန်နဝါရီ ၄ရက်)- နိုင်ငံတော်သမ္မတ ဦးသိန်းစိန်သည် သမ္မတ တစ်ဦး၏ သက်တမ်း၌ တစ်ကြိမ်သာ ကျင်းပသည့် ဗိုလ်ရှုသဘင်အခမ်းအနားကို ပြန်လည်ကျင်းပခဲ့သည်။
တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ်(​အောက်တိုဘာ၁၅ရက်)- မြန်မာ့ငြိမ်းချမ်း​ရေး၏မှတ်​ကျောက်တစ်ခုဖြစ်​သောတစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ်ကိုလက်မှတ်​ရေးထိုးနိုင်ခဲ့သည်။

ဆက်စပ်ကြည့်ရန် 
 ပြည်ထောင်စုအစိုးရအဖွဲ့

ကိုးကား 

ပြည်ထောင်စုအစိုးရအဖွဲ့